Държавен вестник, бр. 99, 2014 г., стр. 43

БРОЙ  99	
Д Ъ Р Ж А В Е Н  В Е С Т Н И К 	
СТР.  43  
6. „Офицер по сигурността на компания­
та“ е лице, определено от компанията, което 
трябва да гарантира, че е извършена оценка 
на сигурността на кораба, че корабът разпо­
лага с разработен план за сигурност, който е 
подаден за одобрение и впоследствие е при­
лаган и поддържан, и за свръзка с офицерите 
по сигурността на пристанищата и с офицера 
по сигурността на кораба.
7. „Офицер по сигурността на пристанище­
то“ е лице, отговорно за прилагането, промя­
ната и поддържането на плана за сигурността 
на пристанището и за връзка с офицера по 
сигурността на кораба и с офицера по сигур­
ността на компанията.
8. „Първо ниво на сигурност“ е нивото, при 
което по всяко време ще бъдат поддържани 
минималните подходящи предпазни мерки 
за сигурност.
9. „Второ ниво на сигурност“ е нивото, 
при което за период от време ще бъдат под­
държани допълнителни предпазни мерки за 
сигурност в резултат на повишената степен 
на риск от възникване на инцидент, свързан 
със сигурността.
10. „Трето ниво на сигурност“ е нивото, 
при което ще бъдат предприети допълнителни 
специфични предпазни мерки за сигурност, 
поддържани за ограничен период от време, 
когато възникването на инцидент, свързан 
с безопасността, е вероятно или неизбежно, 
въпреки че може да е невъзможно да се оп­
редели специфичната цел.
11. „Плаваща сондажна платформа“ е кораб, 
предназначен за сондажни операции, свързани 
с експлоатация на морски и речни ресурси.
12. „Компания“ е корабособственик или 
всяка друга организация, или лице, което е 
поело отговорността за експлоатацията на 
кораба от корабособственика и при поемането 
на тази отговорност се е съгласила да поеме 
всички задължения и отговорности, наложени 
от Международния кодекс за управление на 
безопасната експлоатация на кораби и пре­
дотвратяване на замърсяването.
13. „Взаимодействие кораб – пристанище“ 
са съвместните действия, които се извърш­
ват, когато кораб е пряко зает с извършване 
на действия, включващи придвижване на 
хора, стоки или предоставяне на услуги от 
пристанище.
14. „Произшествие, свързано със сигур­
ността“ е всяко действие или обстоятелство, 
застрашаващо сигурността на кораб, приста­
нище, взаимодействието кораб – пристанище 
или взаимодействието кораб – кораб.
15. „Декларация за сигурност“ е спора­
зумение между офицера по сигурността на 
кораба/капитана на кораба и офицера по 
сигурността на пристанище или друг кораб, 
с който взаимодейства, определящо мерките 
за сигурност, които всяка от страните ще 
предприеме.
16. „Пристанище“ е място, където се осъ­
ществява взаимодействието кораб – приста­
нище и то включва, според случая, зони, като 
котвените стоянки, рейдовете и прилежащите 
им зони, подходни канали и др. Пристанище 
е и всяко пристанище по смисъла на чл. 92, 
ал. 1 и чл. 93 ЗМПВВППРБ, всеки приста­
нищен терминал по смисъла на § 2, т. 16 от 
допълнителните разпоредби от ЗМПВВППРБ, 
както и всеки специализиран пристанищен 
обект по чл. 111а и 111б ЗМПВВППРБ.
17. „Пристанищен район“ е географски 
обособен район, включващ едно или повече 
пристанища, които използват обща зона за 
маневриране на корабите или обща зона 
за подхождане и общи рейдове с граници, 
определени с оценката на сигурността на 
пристанищния район.
18. „Глава XI-2 на Конвенция SOLAS и 
ISPS Code“ е глава XI-2 „Специални мерки 
за засилване на морската безопасност“ на 
Конвенция SOLAS и Международния кодекс 
за сигурност на корабите и пристанищните 
съоръжения (ISPS Code) от нея.
19. „Oрган за сигурността на пристанище“ 
е упълномощеният по реда на тази наредба 
орган, отговорен по въпросите на сигурността 
в дадено пристанище.
20. „Oрган за сигурност на пристанищен 
район“ е упълномощеният по реда на тази 
наредба орган, отговорен по въпросите на 
сигурността в даден пристанищен район.
21. „Пристанищен оператор“ е физическо 
или юридическо лице, което оперира прис­
танище независимо дали е собственик, или 
оперира пристанището по силата на договор 
със собственика или по силата на концесия.
22. „Призната организация по сигурността“ 
е организация, имаща пригодни компетенции 
в областта на сигурността и достатъчни позна­
ния за корабните и пристанищните операции, 
която е упълномощена да извършва действия 
по оценка или проверка, или по одобряване 
или сертифициране, предписани в текстовете 
на глава XI-2 на Конвенция SOLAS или част А 
от ISPS Code.
§ 2. С наредбата се въвеждат разпоредбите 
на Директива 2005/65/ЕО на Европейския 
парламент и на Съвета от 26 октомври 2005 г. 
за повишаване сигурността на пристанищата.
ЗАКЛЮЧИТЕЛНА РАЗПОРЕДБА
§ 3. Наредбата се приема на основание 
чл. 60а, ал. 2 от Закона за морските прос­
транства, вътрешните водни пътища и прис­
танищата на Република България.